Tillmann Bredenbach

Tillmann Bredenbach (1526–1587) oli saksa katoliiklik vaimulik ja kirjamees, Kölni. Tartu ja Antwerpeni raehärraAllgemeines Schriftsteller- und Gelehrtenlexikon der Provinzen Livland, Esthland und Kurland. Hrsg. von Johann Friedrich von Recke, Karl Eduard Napiersky. Bd. 1. Mitau: Steffenhagen und Sohn 1827, lk. 246.

Bredenbachi kuulsus põhineb tema ladinakeelsel kirjatööl Liivi sõja algusest, mis kannab pealkirja "Historia belli Livonici" (Liivi sõdade ajalugu)Historia Belli Livonici Qvod Magnvs Moscovitarvm Dvx, Contra Livones Gessit : Vna cum breui narratione praeclarae eius victoriae qua paucis abhinc mensibus Lituani vicissim, contra Moschouitas potiti fuerunt, 1564. Ta käsitleb seal peamiselt Tartu piiskopkonna langemist, tuginedes peamiselt endise Tartu toomhärra Christian Olmeni jutule. Samuti vaatleb ta, nagu seda on tehtud enamikus toonastes ajalooteostes, lühidalt Vana-Liivimaa avastamis- ja vallutuslugu ning eelnevaid sõdu venelastega, eriti muidugi Wolter von Plettenbergi aegset Liivi-Moskva sõda. 

Ehkki tema teos on leppimatult luterlusevaenulik (selle usu levikut peabki ta Liivimaa hädade peapõhjuseks) ning sageli ka ajaloolisest reaalsusest tugevalt kaugenev (jumalik vahelesegamine, üle 300 000 venelase linnuseid piiramas), leidub selles ka palju ajalooliselt väärtuslikku materjali, näiteks 1520. aastate usupuhastuse ja üldise meelsuse kohta sõjaeelsel Liivimaal. Bredenbach alustas raamatu kirjutamist 1558. aastal, mil Olmen Saksamaale tuli, ning esmatrükk ilmus tõenäoliselt 1564. aastal (1558. aastat, mida on mõnikord arvatud esmatrüki ilmumisdaatumiks, ei saa kuigi reaalseks pidada).

1565. aastal sai Bredenbach Ingolstadti ülikoolis usuteaduste doktori kraadi ning oli juba varem saanud mitmel pool toomhärraks. 1569. aastal sai temast aga Bonni vaimuliku kolleegiumi esimees.
 Viited 

Kirjandus
 Sulev Vahtre. Tillmann Bredenbachi Liivi sõdade ajalugu. Ajalooline Ajakiri 2001, nr. 1/2, lk. 15–24.
 Hans Kruus. ''Eesti ajaloo lugemik. I: valitud lugemispalad Eesti ajaloo alalt 1561. aastani. Tallinn: Eesti Kirjanduse Selts, 1924. Lk-d 223-224.

Kategooria:Saksamaa katoliku vaimulikud
Kategooria:Eesti ajalooga seotud isikud
Kategooria:Läti ajalooga seotud isikud
Kategooria:Sündinud 1526
Kategooria:Surnud 1587